Միլենիում պարկ

Միլենիում պարկ (անգլ.՝ Millennium Park), հանրային զբոսայգի ԱՄՆ-ի Չիկագո քաղաքում` Միչիգան լճի ափին։ Տարածքը 9,9 հա է։ Նախագծային աշխատանքները սկսվել են 1997 թվականի հոկտեմբերին։ Illinois Central Railroad երկաթուղային ընկերության նախկին ավտոկայանատեղիի տեղում շինարարությունն իրականացվել է 6 տարվա ընթացքում՝ 1998 թվականի հոկտեմբերից մինչև 2004 թվականի հուլիսը։ 2004 թվականի հուլիսի 16-ին տեղի ունեցած հանդիսավոր բացմանը ներկա է եղել մոտ 300 000 մարդ։ Շինարարության ավարտից հետո Միլենիում զբոսայգին արժանացել է ավելի քան 30 հեղինակավոր մրցանակների։ Այցելուների մուտքն ազատ է: Այգին բաց է ամեն օր ժամը 6:00-23:00: Ծանոթագրություններ Արտաքին հղումներ Պաշտոնական կայք էջ(անգլ.) Միլենիում պարկը Վիքիմափիայում Անիշա Կեպուրայի քանդակները Միլենիում պարկում